Håkon Opdal

Håkon Eikemo Opdal (født 11. juni 1982 i Odda) er en norsk tidligere fotballspiller. Han la opp etter sesongen 2021.Legger opp etter sesongen

Opdal er norgesmester med Brann i 2004, og seriemester med klubben i 2007. Opdal har fått Kniksenprisen som Årets målvakt både i 2006 og 2007. Han er sønn av tidligere ordfører John Opdal (Høyre).

 Karriere 
Han ble for alvor en del av s a-lag da klubben solgte Magnus Kihlstedt sommeren 2001 til FC København, og debuterte i cupkampen mot  kort tid etter. Han fikk sin eliteseriedebut for Brann i den siste seriekampen i 2002, som innbytter mot Rosenborg. I 2003 fikk han spille flere kamper fra start ettersom Ivar Rønningen i perioder var ute med skade. Han ble ved enkelte anledninger foretrukket foran Rønningen da sistnevnte var skadefri, men forble for det meste andrevalg.

I 2004-sesongen fikk Opdal mye av æren for at Brann gikk til cupfinalen som de vant. Han ble helt i straffesparkkonkurransen i cupens 4. runde mot  da han ble matchvinner både som følge av viktige redninger, og ved at han satte inn det avgjørende straffesparket selv. 

Han var en av Branns bedre spillere i 2005 til tross for at Brann-fansen og fotballeksperter mente at keeperplassen var Branns svakeste lagdel før sesongstart. Opdal har fått kritikk for at han mangler autoritet i feltarbeidet, og har flere ganger sluppet inn mål som følge av dårlige inngripninger i feltet. På den annen side er han regnet som svært god på streken, og spesielt imponerende i én-mot-én-situasjoner.

I 2006-sesongen fortsatte Opdal utviklingen sin. I tillegg til å være god på streken, utviklet han sine egenskaper i feltet. Før sommerpausen slapp Opdal bare inn syv mål på elleve kamper. Dette gjorde at media og landslagstrener  Åge Hareide virkelig fikk øynene opp for Brann-keeperen. Som et resultat av dette ble Opdal tatt ut i landslagstroppen mot  i mai 2006, men Opdal satt på benken hele kampen. 15. november 2006 debuterte Opdal på A-landslaget i kampen mot , tre år etter at han avsluttet U-karrieren mot den gang . Han vant Kniksenprisen for beste keeper dette året.

I januar 2007 signerte Opdal en ny kontrakt med Sportsklubben Brann. Den nye kontrakten strakk seg fem år frem i tid og gikk ut etter sesongen 2011.Brann.no: «Håkon Opdal» I 2007-sesongen ble Opdal førstevalg i landslagsmålet, og han tok seriegull med Brann. For dette vant han Kniksenprisen som årets beste keeper for andre gang. Etter et par svake landskamper samt en dårlig innledning på sesongen 2008 mistet han før kampen mot  plassen som førstekeeper for Norge til Rosenborgs Rune Almenning Jarstein. Opdal spilte store deler av 2008-sesongen med skader i begge knærne, og ble operert i oktober samme år for problemene.

Opdal startet 2011-sesongen som Branns førstekeeper, men måtte etter få kamper gi fra seg plassen til nyinnkjøpte Piotr Leciejewski som overtok rollen som førstekeeper i klubben resten av sesongen. I oktober 2011 ble det klart at Opdal ikke ville bli tilbudt ny kontrakt med Sportsklubben, og 30. november 2011 deltok Opdal på sin siste Brann-trening.

Etter noen måneder uten kontrakt signerte Opdal for .bt.no Håkon Opdals nye fotballiv   

5. desember 2012 kunngjorde  at Opdal hadde bestått den medisinske testen og var enig med klubben om en trårskontrakt.Her er Starts nye keeper- Dette ser bra ut! 

Den 25. september 2015 scoret han fra egen banehalvdel mot , og ble med det den femte keeperen som scoret i Eliteserien.Fem keeperscoringer på 52 år med norsk toppseriefotball

 Referanser 

 Eksterne lenker 

  Brann.no: Håkon Opdal spillerprofil 

Kategori:Norske fotballspillere
Kategori:Norske landslagsspillere i fotball for herrer
Kategori:Fotballspillere for SK Brann
Kategori:Fotballspillere for SønderjyskE
Kategori:Fotballspillere for Idrettsklubben Start
Kategori:Norske fotballspillere i Danmark
Kategori:Fotballkeepere som har scoret
Kategori:Vinnere av Kniksenprisen
Kategori:Personer fra Odda kommune
Kategori:Målvakter i fotball